Diari Oficial de la Generalitat Valenciana


Sumari del DOGV 1873, del 30-09-1992 (1992/826000)

INSTRUCCIONS del Director General de Tributs i Patrimoni de la Conselleria d'Economia i Hisenda, sobre el procediment per a la sol licitud i concessió de 1'exempció de taxes universitàries.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1873

Data del DOGV
:   30-09-1992

Secció del DOGV
:   ALTRES DISPOSICIONS

Número del document
:   1992/826000


Data del document
:   22-09-1992

Organisme emissor
:   Conselleria d'Economia i Hisenda

Tipus de document
:   Instrucció

Anàlisi jurídica

Instruccions del Director General de Tributs i Patrimoni de la Conselleria d'Economia i Hisenda, sobre el procediment per a la sol.licitud i concessió de l'exempció de taxes universitàries.  
El Decret 149/1992, de 28 d'agost, del Govern valencià (DOGV núm. 1.856), ha establert la quantia de les taxes que s'han de satisfer per la prestació de serveis acadèmics universitaris per al curs 1992-1993.  
L'article 94 de la Llei de la Generalitat Valenciana 7/1989, de 20 d'octubre, en els dos últims paràgrafs, estableix l?exempció del pagament d'aquestes taxes universitàries per a aquelles persones que reunesquen determinats requisits.  
Amb data 20 de setembre de 1991 (DOGV núm. 1.652) es dictaren instruccions per aclarir determinades qüestions sorgides a conseqüència de l'aplicació de l?exempció esmentada.  
Davant l?inici del nou curs acadèmic, sembla convenient completar aquestes instruccions, concretant-ne alguns aspectes que han suscitat dubtes en la interpretació de l?exempció.  
Per tot això, i d'acord amb el que disposa l'article 1l de la Llei de la Generalitat Valenciana 7/1989, de 20 d'octubre, es dicten les instruccions següents:  
Primera  
Es manté íntegrament el contingut de les instruccions dictades amb data 20 de setembre de 1991, si bé per al curs 06262668 es fixa en el doble de 745.500 pessetes la quantitat límit per a tenir dret a l'exempció, d'acord amb el que disposa el Reial Decret 8/1991, d'11 de gener.  
Segona  
A l?efecte de l?obtenció de l?exempció, són ingressos bruts el total d'ingressos íntegres d'activitats empresarials o professionals procedents del treball personal i del capital, conjuntament o d'un sol d'aquests factors, i dels increments de patrimoni obtinguts i percebuts pel sol·licitant i qualsevol membre de la unitat familiar, sense cap deducció i tot això en concordança amb la Llei 18/1991, de 6 de juny, de l?Impost sobre la Renda de les Persones Físiques.  
Tercera  
L'exempció del pagament de taxes universitàries a què fa referència l'article 94 de la Llei de la Generalitat Valenciana 7/1989, de 20 d'octubre, sols s'aplicarà a la primera matricula en un mateix curs, assignatura o seminari.  
En cap cas la quantia màxima de l'exempció que puga concedir-se a un mateix sol·licitant serà superior a l'import d'un curs complet, amb independència del nombre de cursos, assignatures o seminaris en què es matricule.  
València, 22 de setembre de 1992. - El Director General de Tributs i Patrimoni: Fernando Garcia Gómez.